paragraph_text: Hrvatska krila je bio časopis zapovjedništva zračnih snaga Nezavisne Države Hrvatske koji je od jeseni 1941. do 1945. izlazio svakih petnaest dana (polumjesečnik). Časopis je raznim proslovima i fotografskim izvještajima pratio svakodnevni život, praktičnu obuku i borbeno djelovanje hrvatskih zrakoplovaca, a uz to je znatan prostor posvećen promidžbi zrakoplovstva, zrakoplovne tehnike i sportskog zrakoplovstva. Odgovorni urednik časopisa bio je Mato Petrović, zrakoplovni satnik, a list su uređivali Alesandar Mužinić, profesor, Borivoj Šrajer, zrakoplovni nadporučnik i Dragutin Novaković, novinar.